text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةالتونسي الي يحكي في كل شي و يفهم في السياسة
text.text_idx: #000006
text.text: التونسي الي يحكي في كل شي و يفهم في السياسة
text.text_idx: #000007
text.text: فهم السياسة : اشكالية العقل السياسي التونسي المعاصر.
text.text_idx: #000009
text.text: ما السياسة في تونس؟؟
text.text_idx: #000010
text.text: التونسي يحكي بارشا، يحكي في كل شي بنفس الطريقة، و خاصة في “السياسة” ! من الحاكم الى آخر مهتم بالسياسة ، عندنا نفس الاشكال : نجهلو “السياسة” كيفاش ؟؟
text.text_idx: #000011
text.text: – ما نفرقوش بين “البيان السياسي” و “السلوك السياسي” ، أصلا السلوك السياسي عندنا هو مجرد “خطاب سياسي” .
text.text_idx: #000012
text.text: – مانفرقوش بين “الوعود الانتخابية” و “البرامج السياسية” و في “الحقيقة” مانعرفوش شمعناها برنامج سياسي، احزابنا الي فيها شكون عمرو يفوت 40 سنا عملو أول برامجهم بعد “الثورة” !
text.text_idx: #000013
text.text: – ما نعرفوش الفرق بين المسؤول و المؤسسة، لدرجة إنو مؤسساتنا لكل و كل مجتمعنا مرهون بصلاح الأفراد الي يحكموه و كل إنجازاتنا كيف القصر المبني بالرمل ينهار بمجرد وفاة المؤسسين العظماء .
text.text_idx: #000014
text.text: – العقل السياسي التونسي المعاصر حتى في أرفع مستواياتو كيف المحللين أو أصحاب السلطة مروهون في تحاليلو و مواقفو بكلمة و تصويرة. إيه عقلنا السياسي سطحي لأعمق الحدود و مايتعداش “المظاهر” و لذا تلقاه متردد، مرعوش و “ريح تهزو و ريح تجيبو” ==> عقل متقلب و ماعندوش شخصية واضحة.
text.text_idx: #000015
text.text: في تونس نراو السياسة في لحظتها كهو معناها: من غير تاريخ و ننظرو للأحداث تو و توفا تو! و هذي أغبى طريقة تفكير، لأن الفعل سياسي عمرو مايبدا مفصول على تاريخو و كلو مربوط ببعضو: الماضي” و الحاضر و المستقبل .
text.text_idx: #000016
text.text: السياسة عند التونسي كيف “الكورة” : كل “ماتش و حقيقتو” و هذا غالط تماما لأنو في السياسة كل شي مربوط ببعضو و كلو يمشي بتناسق و الا فانها الفوضى و هذا بالظبط حالنا في تونس : نلعبو في بطحاء بكورة” من القماش” : لا قانون ،لا خطط ، لاحكام ، نلعبو و كهو و نستغربو كيفاش “البراينية” يربحونا ، لأنو منحبوش “نفهمو السياسة” .
text.text_idx: #000017
text.text: ننظرو الوضع انو ديما ثابت وانو مايتبدلش : عندنا “يأس سياسي” و “ازمة طموح” بسبب اننا نجهلو السياسة في العالم نجهلو تطورات العلاقات و القوى السياسية العالمية عبر التاريخ و الاهم اننا نجهلو مراحل تكون و تطور الامم .
text.text_idx: #000018
text.text: السياسة عندنا تشبه للفنون، لذا برسمي تلقا كل افكارنا السياسية تشطح و تغني برسمي، تشوف التحولات الايديولوجية كيف اغاني الفيديو كليب : كل جيل مغروم بفنان معين. ==> هكا بالظبط ؛ من اول القرن العشرين، مصادر التأثير الفني هي الي تجيب مصادر التأثير الايديولوجي .
text.text_idx: #000019
text.text: نحبو نفهمو السياسة، لكن مانقروش تاريخ، اقتصاد، علاقات دولية، ايديولوجيا، تاريخ حربي و تاريخ الاحزاب! نحبو كل معارفنا تجي عن طريق “اعلام حقير” و “محللين جهلة” و “معلقين بتع اغاني و كورة” يتحولو “بقدرة قادر لمعلقين سياسيين” ! .
text.text_idx: #000022
text.text: المعنى انو في تونس نعيشو “قعباجي سياسي” . كيفاش نشلكو السياسة و نحبو نتقدمو فيها ؟!
text.text_idx: #000023
text.text: الى الفهم السياسي الحقيقي :
text.text_idx: #000024
text.text: الحديث هذا يحبلو كتب و دراسات كبرى لحالة وعينا، لذا نحنا كقوميين توانسة ، عندنا طموح سياسي كبير و عملاق و نراو تونس قوة عظمى و نراوها كبيرة ياسر و عملاقة و نحلمو بيها حاجة اخرى تماما على الواقع الحالي.
text.text_idx: #000025
text.text: لكن ماناش نتمناو، نحنا نحبو نخدمو لأنو نعرفو مليح انو النجاح السياسي يجي بالخدمة و الخدمة كهو كيما اي مجال اخر في الدنيا، نعرفو انو السياسة موش زهر و انو الوضع التونسي ماهوش قدر و انو التقدم هوا ارادة +فكر +فعل، نحنا نعرفو مليح لحظات التقدم السياسي في حياة كل الامم و ماشين في الثنية هاذيكا .
text.text_idx: #000026
text.text: أما هاذا مايكفيش لذا كيف كيف قررنا نفهمو العالم و ندرسو تاريخو و تطوراتو بكلها ايه نعم ديما نقراو و نتطلعو على كل تواريخ و خصايص الأمم الأخرى و نفهموهم و ناقشوهم . لنا نحبو يكون عندنا اطلاع كامل و من بعد اكاك انجمو ننقلو الوعي السياسي التونسي من مستوى تحت الصفر للامتياز — طموحنا كبير .
text.text_idx: #000028
text.text: الناس لكل الي تحب و حبت تنضملنا كان شرطنا عليها دايم انها تغار على تونس و من بعد كيف كيف لازمها تفهم العالم مليح، لأنو السياسة العمياء الي تبلينا بيها عندنا 200 سنا دمرتنا بعد وفاة “العظيم حمودة باشا” الي كان عندو اطلاع و متابعة و فهم للعالم في وقتو .
text.text_idx: #000029
text.text: القومي التونسي هو ظابط القومية التونسية : قدامو أمة كاملة باش يقودوها لمصيرها الحقيقي الي لازمها تعيشو ، لذا فإنو في مواجهة مع أعداء قويين و لازمو يعرف كيفاش يحارب و ينتصر و لهنا السلاح الأول بعد الايمان هوا الفكر و من غيرو يولي الأمر مجرد شعوذة سياسية جديدة، من غير قراية و اطلاع و فكر = التقدم يولي “منامة عتارس”.
text.text_idx: #000032
text.text: الرد الجذري على اللوم السطحي للقومية التونسية
text.text_idx: #000033
text.text: الحنين الى عهد بن علي، الرجعية السياسية و القومية التونسية
text.text_idx: #000036
text.text: تابعنا على الفيسبوك
text.text_idx: #000041